ऑस्कर अवॉर्ड से पहले सुबह 6 बजे जिम में एक्सरसाइज करती दिखीं एक्ट्रेस
95th Academy Awards; Deepika Padukone's Latest Workout Video Goes Viral 95वें ऑस्कर अवार्ड में दीपिका पादुकोण का लुक सुर्खियों में बना हुआ है। इस इवेंट में एक्ट्रेस ने अपनी प्रेसेंटिंग स्पीच से पूरे भारत का सीना गर्व से चौड़ा कर दिया है
95वें ऑस्कर अवार्ड में दीपिका पादुकोण का लुक सुर्खियों में बना हुआ है। इस इवेंट में एक्ट्रेस ने अपनी प्रेसेंटिंग स्पीच से पूरे भारत का सीना गर्व से चौड़ा कर दिया है। अब इसी बीच दीपिका का एक वर्कआउट वीडियो सोशल मीडिया पर सामने आया है। जिसमें वह ऑस्कर अवॉर्ड में पहुंचने से पहले एक्सरसाइज करते हुए नजर आईं। इस वीडियो को उनकी फिटनेस ट्रेनर यास्मीन कराचीवाला ने शेयर किया है। उन्होंने इस वीडियो को शेयर करते हुए बताया की ऑस्कर्स के लिए तैयार होने से ठीक पहले दीपिका ने कौन-सा वर्कआउट किया।
ऑस्कर से पहले वर्कआउट करती दिखीं दीपिका
इस वीडियो में दीपिका पादुकोण पिलाटेस करती हुई दिखाई दे रही है। इस दौरान उन्होंने ब्लैक ट्रैक पैंट्स और व्हाइट टॉप पहना हुआ है। उनका फिटनेस को लेकर डेडिकेशन देख फैंस काफी इम्प्रेस हुए और इस वीडियो को सोशल मीडिया पर खूब पसंद कर रहे हैं।
वीडियो को शेयर करते हुए उनकी फिटनेस ट्रेनर ने कैप्शन में लिखा, 'ऑस्कर के पहले वर्कआउट तो बनता है ना? ऑस्कर के लिए तैयार होने से पहले दीपिका पादुकोण के सुबह 6.30 बजे के वर्कआउट की एक झलक शेयर कर रही हूं। उनकी भव्यता का राज उनके जीन्स के अलावा उनका अनुशासन है।' एक संतुलित लाइफ स्टाइल बनाए रखने के लिए समर्पण और प्रतिबद्धता। क्या आप सहमत नहीं हैं? ऑस्कर के लिए उन्हें प्रशिक्षण देने की यह एक अद्भुत यात्रा थी।'
